Du skal ikke drikke kaffe, hvis formålet bare er at blive sund. Så er det helt andre tangenter, der skal spille på omkring kost, motion og så videre. Men kan du godt lide at drikke kaffe, så kan du glæde dig over, at der godt være et par ekstragevinster ud over den gode smag. Store opgørelser peger således på, at kaffe er med til at beskytte mod blandt andet type 2-diabetes, hjerte-kar-sygdom, leverlidelser, Alzheimers sygdom og Parkinsons sygdom, ligesom man selvfølgelig føler sig kvikkere om morgenen. 2-5 kopper kaffe om dagen er, hvad EU's fødevaremyndighed EFSA betegner som et såkaldt sikkert indtag, så du ligger fint i den henseende. Gravide bør holde sig til cirka to daglige kopper.